open-index/open-wikipedia-markdown huggingface dataset:
What Do I Have to Do?

«**What Do I Have to Do?**» er ein dansepopsong skriven og produsert av Stock Aitken Waterman for Kylie Minogue sitt tredje studioalbum *[[Rhythm of Love]]* (1990). Han fekk ei samla positiv mottaking frå kritikarar. Songen kom ut 21. januar 1991 som den tredje singelen frå albumet og vart ein europeisk hit som nådde Topp 10 i Storbritannia.

## Format og sporliste
;CD-singel
#«What Do I Have to Do?» (7" Mix) – 3:32
#«What Do I Have to Do?» (Pumpin' Mix) – 7:48
#«What Do I Have to Do?» (Extended Instrumental) – 5:08

;7" vinyl-singel
#«What Do I Have to Do?» (7" Mix) – 3:32
#«What Do I Have to Do?» (Instrumental) – 3:48

;12" vinyl-singel
#«What Do I Have to Do?» (Pumpin' Mix) – 7:48
#«What Do I Have to Do?» (Extended Instrumental) – 5:08

## Bakgrunnsstoff
*''What Do I Have to Do?'' på Allmusic
Word Is Out

«**Word Is Out**» er ein popsong skriven av Mike Stock og Pete Waterman for Kylie Minogue sitt fjerde album *[[Let's Get to It]]*. Han vart produsert av Stock og Waterman og fekk blanda omtale frå kritikarar.

Songen vart utgjeven som første singelen frå albumet i 1991 og var ein hit i Storbritannia, der han nådde nummer seksten på singellista. Songen var òg ein hit i Australia og nådde nummer ti på hitlistene. Han vart med dette Minogue sin tiande singel på Topp 10 i Australia.

## Format og sporliste
Dei ulike formata og sporlistene singelen «Word Is Out» kom ut med:

;CD-singel
# "Word Is Out" – 3:34
# "Word Is Out" (12" version) – 5:53
# "Say the Word - I'll Be There" – 4:00

;Australsk CD-singel
# "Word Is Out" (Summer Breeze 7" Mix) – 3:41
# "Say the Word - I'll Be There" – 4:00
# "Word Is Out" (Summer Breeze 12" Mix) – 7:41

;Britisk og newzealandsk kassett
# "Word Is Out" – 3:34
# "Say the Word - I'll Be There" – 4:00

;Australsk kassett
# "Word Is Out" (Summer Breeze 7" Mix) – 3:41
# "Say the Word - I'll Be There" – 4:00
# "Word Is Out" (Summer Breeze 12" Mix) – 7:41

## Kjelder
**Denne artikkelen bygger på «[[:nb:Word Is Out|Word Is Out]]» frå , den 17. april 2011.*

## Bakgrunnsstoff
*''Word Is Out'' på Allmusic
Kirgisisk

**Kirgisisk** er eit tyrkisk språk som blir snakka i Kirgisistan og granneområde. Kirigisisk er eit offisielt språk i Kirgisistan, saman med russisk. Kirgisisk vert skrive med det kyrilliske alfabetet i Kirgisistan, og med ein versjon av det arabiske alfabetet i Kina. Det latinske alfabetet vart brukt mellom 1928 og 1940; etter at Kirgisistan vart eit sjølvstendig land var tanken om å gå tilbake til det latinske alfabetet populær blant einskilde politikarar, men desse tankane vart aldri sette ut i praksis.

## Det kirgisiske alfabetet

Det kirgisiske alfabetet, eller alfabetet brukt til å skrive kirgisisk, har skifta i takt med sovjetisk språkpolitikk. 

## Fonologi

### Vokalar

### Konsonantar

Konsonantfonema /k/, /g/, og /ŋ/ blir realisert uvulart ([q], [ɢ], [ɴ]) i bakre kontekstar (framfor bakre vokal).  I fremre omgjevnader er /g/ frikativisert mellom kontinuantar (til [ɣ]), og i bakre omgjevnader er både /k/ og /g/ frikativisert (til [χ] og [ʁ]). I tillegg er likviden /l/ realisert som dorsal /ɫ/ i bakre kontekstar.

## Morfologi

### Personbøying

Personbøyinga i kirgisisk bruker skylde suffiks på tvers av ordklasse:

### Kasus

Substantiv i kirgisisk er bøygd ikasus. Kasusendingane varierer avhengig av vokalharmoni og konsonantveksling.

### Pronomen

Kirgisisk har åtte personlege pronomen:

Pronomenbøyinga går fram av følgjande tabell. Eintalsformene (med unnatak av *сиз*, som opphavleg er ei fleirtalsform) har uregelrett bøying, dei andre formene er regelrette. Uregelrette former er sett i halvfeit.

## Kjelder

**Denne artikkelen bygger på «[[:no:Kirgisisk språk|Kirgisisk språk]]» frå ,  den 18. april 2011.*  

## Bakgrunnsstoff
* Kyrgyz  - *UCLA Language Materials Project*, University of California Los Angeles (UCLA).
Tabell over dei ulike kirgisiske alfabeta som har vore i bruk

**Det kirgisiske alfabetetet**, eller alfabetet brukt til å skrive kirgisisk, har skifta i takt med sovjetisk språkpolitikk.

Tabellen gjev eit oversyn:

* К -  +  *а*, *о*, *у*, *ы* → 
* Г -   +  *а*, *о*, *у*, *ы* →
Vientiane

**Vientiane** er hovudstaden i Laos og ligg ved elva Mekong. Byen hadde i 2020 eit innbyggjartal på 948 487. Han er ein administrasjons- og handelsby. Ved Vientiane kan berre små fartøy sigla på Mekong. Byen har ei internasjonal lufthamn, universitet og ei rad andre utdannings- og forskingsinstitusjonar. Vientiane har også mange buddhisttempel og nasjonalmonumentet Pha That Luang. Det tidlegare kongeslottet i byen er no regjeringsbygg.

Byen vart grunnlagd på 1200-talet. Kong Setthathirath gav byen status som hovudstad i Lan Xang i 1560. Då Lan Xang fall i 1707 vart Vientiane eit sjølvstendig kongedøme. I 1779 vart byen erobra av den thailandske generalen Phraya Chakri, og vart ein vasallstat til Siam. Vientiane vart hovudstad i det franskstyrte Laos i 1899.

## Kjelder

* 

## Bakgrunnsstoff

*
Hermod Skånland

**Hermod Skånland** () var ein norsk økonom og sentralbanksjef frå Tromsø.

## Biografi

Hermod Skånland tok eksamen artium i 1944 og tok sosialøkonomisk embetseksamen i 1951 ved Universitetet i Oslo. Han starta karrieren sin ved forskningsavdelinga ved Statistisk Sentralbyrå, og vart økonomikonsulent i Finansdepartementet året etter. Han var tilsett ved Finansdepartementet i 19 år frå då av.

I 1971 vart Skånland direktør og nestformann for Norges Bank, og han vart sitjande som bankdirektør fram til 1985, då han tok over som sentralbanksjef etter Knut Getz Wold. I tillegg var Skånland formann i styret for Statistisk Sentralbyrå frå 1981 til 1993, styremedlem i Norges teknisk-naturvitenskapelige forskningsråd frå 1979 til 85 og styremedlem i Nordisk Investeringsbank frå 1976 til 1988.

Skånland var ein aktiv deltakar i den offentlege økonomidebatten. I 1980 vart han i det høve tildelt Fritt Ords honnør for *konsekvent, og på open og uredd måte, å ha festa merksemda på betenkelege sider ved utviklinga av økonomien i landet. * Hausten 1992 deltok han i forsvaret av den norske krona. Skånland gjekk av som sentralbanksjef i 1993/1994, og vart etterfølgt av Torstein Moland. Etter det vart han professor ved Handelshøgskolen BI fram til 2003/2004. Han døydde på ein sjukeheim på Jaren i Gran kommune i Oppland.

Skånland var gift fram til kona døydde i 2000. Han etterlét seg ei dotter. 

## Verk av Skånland (utval)

* *Det norske kredittmarked siden 1900*, 1967
* *Inntektspolitikkens dilemma*, 1981
* *The Central Bank and Political Authorities in some Industrial Countries*, 1984
* *En pengepolitikk for Norge. Etter solidaritetsalternativet*, i Sosialøkonomen, 1998
* *Doktriner og økonomisk styring. Et tilbakeblikk*, Norges Banks skriftserie nr. 36, 2004

## Utmerkingar

* Fritt Ords honnør (1980)
* Riddar av St. Olavs Orden (1987)
* Kommandør av Luxembourgs fortenesteorden (1990)
* Kommandør med stjerne av Finlands løves orden (1998)
* Kommandør med stjerne av Den islandske falkeordenen (1998)
* Sosialøkonomprisen (1998)

## Kjelder

* Utdjupande artikkel om Skånland, skriven av Per Kleppe.
* Bokmålswikipedia om Hermod Skånland.
* Aftenposten, 17.04.11: Hermod Skånland er død. Om dottera.
Øystein Olsen

**Øystein Olsen** () var sentralbanksjef i Noreg og leiar i hovudstyret i Norges Bank frå 2011 til 2022.

## Bakgrunn
Olsen er utdanna cand.oecon ved Universitetet i Oslo, og har jobba i fleire periodar for Statistisk sentralbyrå. Frå 1993 til 1998 var han tilsett som professor ved Handelshøgskolen BI. Frå 1999 til 2010 var han ekspedisjonssjef i økonomiavdelinga i Finansdepartementet.

Bror til Øystein Olsen var NRK-journalisten Knut Olsen.

## Kjelder
* *Bokmålswikipedia om Øystein Olsen, henta inn 18. april 2011.*
Digraf

Ein **digraf** er to separate teikn brukte for å skriva eitt fonem, eller ein sekvens av fonem som ikkje svarar til dei vanlege fonema av teikna kvar for seg. Fonemet (lyden) er ofte (men ikkje alltid) ein lyd som ikkje lèt seg skriva med ein enkelt bokstav med den vanlege ortografien for språket. Vanlegvis er termen *digraf* reservert grafem som (nesten) alltid blir uttala på same måten. Eit døme på ein digraf er ungarsk *cs* for /tʃ/-lyden, norske døme er *sj* i *sjef* og *kj* i *kjære*.

I ortografien til nokre språk, til dømes kroatisk (lj, nj, dž) eller tsjekkisk (ch), blir digrafane oppfatta som sjølvstendige bokstavar i alfabetet. Dei har ein eigen plass der, og kan ikkje kløyvast opp i enkeltbokstavane digrafen er sett saman av, til dømes når ein sorterer, avstyttar eller deler ord. I ortografien til andre språk, til dømes engelsk, er det ikkje slik, der kan digrafane kløyvast som alle andre bokstavsekvensar.

## Sjå òg
* Diftong
* Ligatur
* Ortografi
Google Checkout

**Google Checkout** var eit nettbasert betalingssystem levert av Google. Brukarar lagra kredittkort- og leveranseinformasjon på Google-kontoen sin, og kunne enkelt handle hos nettbutikkar som var med i programmet. Google Checkout tilbaud vern mot svindel, og brukarar fekk ei samla side der dei kunne sjekke statusen på produkta dei hadde kjøpt.

Tenesta blei innført i USA den 28. juni 2006, og i Storbritannia den 13. april 2007. Han var gratis å bruka for forhandlarar fram til 1. februar 2008.
Vevtenesta blei kombinert med mobilbetalingsappen Google Wallet, som blei lansert i september 2011. 20. november 2013 blei vev-versjonen av tenesta heilt avslutta. Google Wallet blei tilbode som erstatning for fleire tenester.

## Kjelder
Malé

**Malé** er hovudstaden på Maldivane og ligg på øya med det same namnet. I 2014 hadde byen 133 019 innbyggjarar. Det finst mange moskéar i byen, den største frå 1984 med ein 35 meter høg gyllen kuppel og ein 44 meter høg minaret. Den eldste moskéen i byen er Hukuru Miskily, 'fredagsmoskéen', som opphavleg er frå 1100-talet, men vart bygd opp att rundt 1650. I Malé er det òg eit palass frå 1913 og eit nasjonalmuseum.

## Kjelder

* 

## Bakgrunnsstoff
Kro i zoologien

Eit **kro** er ei tynnvegga utviding av fordøyingskanalen som ulike dyr bruker til mellombels lagring av mat. Kro finst hos mange dyregrupper, inkludert sniglar, meitemark, iglar, insekt og fuglar.

## Fuglar
Hos fuglar er kroet ein utvida, muskuløs pose i nærleiken av matrøyret eller svelget. Det er ein del av fordøyingskanalen, eigentleg ein forstørra del av matrøyret. Som med dei fleste andre organismar som har kro, blir kroet brukt til mellombels oppbevaring av mat og til oppbløyting av mat. Ikkje alle fuglar har kro. Til dømes har dei fleste rovfuglane kro, men ikkje ugler.

Fuglar som et åtsel, slik som gribbar, vil fråsse når det er rikeleg med tilgang på byttedyr, noko som får kroet til å bule ut. Seinare sit dei  halvt i søvne og fordøyer maten.

## Kromjølk
Vaksne duer kan produsere ei mjølkeliknande væske, kromjølk, i kroet for å mate nyklekte ungar. Også flamingoar kan produsere kromjølk.

## Kjelder

* *Denne artikkelen starta med ei omsetjing av «[[:en:Crop_(anatomy)|Crop_(anatomy)]]» frå , den 18. april 2011*
Where or When

«**Where or When**» er ein musikalsong frå 1937 av Rodgers and Hart frå musikalen *[[Babes In Arms]]*.  Han vart først framført av Ray Heatherton og Mitzi Green. Same året spelte Hal Kemp inn ein populær versjon. Han vart òg framført i filmen med same tittel to år seinare. Så gjorde Dion and the Belmonts ein populær versjon av songen som nådde 3. plass på Billboard Hot 100 i januar 1960.

I 1963 spelte The Lettermen inn ein versjon som singel. Denne vart ein mindre hit for dei på Hot 100.

## Innspelte versjonar

## Kjelder

**Denne artikkelen bygger på «[[:en:Where or When|Where or When]]» frå ,  den 18. april 2011.* 
*** oppgav desse kjeldene:*
Miss Otis Regrets

**«Miss Otis Regrets»** er ein song av Cole Porter frå 1934. Han vart først framført på scenen av Douglas Byng i *[[Hi Diddle Diddle]]*, som opna den 3. oktober 1934 på Savoy Theatre i London. Songen vart opphavleg skriven for Ada «Bricktop» Smith.

«Miss Otis Regrets» er ein song i bluesstil, og teksten til Porter er eit forvridd forsøk på eit vanleg teksttema i sjangeren, og fortel om ei kvinne som døyr etter eit møte med ein mann. Den sære tvisten til Porter er at Miss Otis er ei høfleg sossekvinne, og at soga hennar vert fortalt av ein av tenarane til Miss Otis, etter ho har møtt lagnaden sin. I løpet av eit par linjer fortel tenaren korleis ho etter å ha vorte forført og så forlaten, finn forføraren og skyt han, vert arrestert, teken til fengsel og hengd. Tenaren fortel venene hennar på høfleg vis: «Miss Otis regrets she's unable to lunch today.»

Songen er blitt innspelt av Nat King Cole, Ethel Waters, Édith Piaf, Nancy Wilson, Jose Feliciano, Linda Ronstadt, Ella Fitzgerald, Rosemary Clooney, Katy Moffatt, Kirsty MacColl med The Pogues, The Mills Brothers, Labelle, Bette Midler, John Barrowman, Josh White, Bryan Ferry, The Pine Valley Cosmonauts, Shani Rigsbee, Richard Manuel, The Lemonheads, Patricia Barber, Joan Morris, Lonnie Donegan, Marlene Dietrich, Clare Teal, Karel Plíhal og mange andre. 

## Kjelder

**Denne artikkelen bygger på «[[:en:Miss Otis Regrets|Miss Otis Regrets]]» frå ,  den 18. april 2011.* 
*** oppgav desse kjeldene:*
Time on My Hands

«**Time on My Hands**» er ein popsong med musikk av Vincent Youmans og tekst av Harold Adamson og Mack Gordon, publisert i 1930. Songen vart første gong framført i musikalen *[[Smiles]]* av Marilyn Miller og Paul Gregory.  

## Kjende innspelingar
*Chet Baker - *Chet* (1959)
*Connie Boswell 1931
*Al Bowlly 1931
*Russ Columbo 1931
*Marlene Dietrich i Tyskland, november 1950
*Les Deux Love Orchestra 2001
*Bryan Ferry 1999
*Ted Heath
*Keith Jarrett 2005
*Glenn Miller
*Lee Wiley 1931

## Kjelder

**Denne artikkelen bygger på «[[:en:Time on My Hands (song)|Time on My Hands (song)]]» frå ,  den 18. april 2011.* 
*** oppgav desse kjeldene:*
***Who Wrote That Song?* av Dick Jacobs og Harriet Jacobs.  Writers Digest Books
Lover, Come Back to Me

«**Lover, Come Back to Me**» er ein song frå 1928. Musikken var skriven av Sigmund Romberg med tekst av Oscar Hammerstein II for Broadwayshowet *[[The New Moon]]*, der songen vart først framført av Evelyn Herbert og Robert Halliday (som Robert Misson).

## Filmversjonar
Songen vart framført av Lawrence Tibbett og Grace Moore i *[[filmen New Moon (1930)|New Moon]]* og av Jeanette MacDonald og Nelson Eddy i 1940-utgåva av same film.

## Barbra Streisand-versjonen

Arrangert og dirigert av George Williams, vart songen gjeven ut som den andre singelen til Barbra Streisand i november 1962, som ein dobbelsingel med «My Coloring Book».

I 1963 spelte Streisand inn songen på ny for albumet The Second Barbra Streisand Album.

## Andre innspelignar
* Gordon MacRae og Dorothy Kirsten
* Barbra Streisand
* Tore Faye's Quartet. Spelt inn i Oslo den 6. desember 1954. 
* Billie Holiday
* Ella Fitzgerald
* Jane Powell (1949)
* Bobby Darin
* Earl Wrightson med Percy Faith & His Orchestra
* Jeanette MacDonald og Nelson Eddy
* Aretha Franklin for albumet hennar *[[The Tender, the Moving, the Swinging Aretha Franklin]]* (1962).
* Rudy Vallee
* Annette Hanshaw
* Liza Minnelli
* Mario Lanza
* Arthur Schutt
* Frank Sinatra
* Nat King Cole
* Thomas Hayward
* Tony Martin og Joan Weldon
* Bryan Ferry (1999)

## Kjelder

**Denne artikkelen bygger på «[[:en:Lover, Come Back to Me|Lover, Come Back to Me]]» frå ,  den 18. april 2011.* 
*** oppgav desse kjeldene:*

## Bakgrunnsstoff
*Lover Come Back to Me at jazzstandards.com
RS «Oslokjøpmannen»

**RS 57 «Oslokjøpmannen»** er ei tidlegare redningsskøyte som vart bygd for Redningsselskapet i 1953. Ho vart konstruert av Rich G. Furuholmen, og bygd av Sigurd Sagen, Hommersåk. Dette var den siste redningsskøyta som vart bygd i tre. RS «Oslokjøpmannen» var finansiert av Oslo kjøpmannsforeining, som og var med på å gi skøyta namn.

Fram til 1968 var «Oslokjøpmannen» i teneste som redningsskøyte. Ho var stasjonert som utrykknngsfartøy ved Kvadsheim på Jæren, og Borhaug på Lista. Ho berga 1 fartøy frå totalforlis, og gav assistanse til totalt 65 fartøy.

«Oslokjøpmannen» er i dag i privat eige som fritidsbåt.

## Kjelder
* Bjørn Foss: *Fra seil til vannjet. Historien om redningsskøytene* Norsk Maritimt Forlag 2002
Espen Olsen

**Espen Olsen** () er ein norsk fotballspelar som hausten 2011 spelar for Strømmen i den norske Adeccoligaen. Han var Sogndal sin toppskårar i 1. divisjon i 2010-sesongen med 12 seriemål. Han kom til Sogndal frå Stabæk, som han skreiv under ein 3,5 års kontrakt med 20. august 2007, men han tilbrakte delar av denne tida på lån hjå Start. Olsen kom til Stabæk frå Hamarkameratene, der han spelte 171 kampar og skåra 46 mål, for om lag éin million kroner. Olsen har tidlegare spelt for både Strømmen og Lørenskog, og på to sesongar skåra han 50 mål for sistnemnde i 2. divisjon. I august 2011 vende han attende til Strømmen etter å ha fått lite speletid i Sogndal.

## Bakgrunn
Olsen kom til Ham-Kam før 2002-sesongen, og blei året etter toppskårar i klubben, da laget rykte opp til Tippeligaen. Han hadde ikkje like stor suksess etter opprykket, og sleit med å skåra mål, sjølv om han spelte dei fleste kampane på topp saman med Geir Frigård. Vårsesongen 2005 gjekk heller ikkje bra, med berre eitt mål. Men då Ham-Kam kjøpte Markus Ringberg, utvikla dei to spissane eit godt samarbeid, som for Olsen sin del resulterte i sju mål i løpet av haustsesongen. Med åtte mål blei han igjen lagets toppskårar, og han blei også kåra til årets spelar av lagets supportarar.

Etter den positive haustsesongen i 2005, då han blei klubbens toppskårar med åtte mål, blei Espen Olsen den største overraskinga da Åge Hareide tok ut troppen til landslaget sin årlege januar-tur. Olsen hadde aldri tidlegare spelt landslagsfotball, heller ikkje på aldersbestemt nivå. Laget drog til California i USA for å møta Mexico og USA i to treningskampar. Han fekk spela i begge kampane, men klarte ikkje å utmerka seg nemneverdig. Etter sesongen blei han også kåra til Ham-Kams beste spelar på klubben si heimeside.

:*Denne artikkelen begynte med ei omsetjing frå [[:no:Espen Olsen|bokmålswikipediaen]] 18. april 2011.*

## Fotnotar


## Bakgrunnsstoff
* Spelarbiografien til Espen Olsen på hamkam.no 
* SogndalFotball.no – Espen Olsen sin spelarprofil hjå Sogndal Fotball
Umaru Bangura

**Umaru Bangura** () er ein sierraleonsk fotballspelar. I 2011-sesongen spelar han på midtbanen for Haugesund i den norske Tippeligaen.

Bangura spelte for Sierra Leone under U17-VM i Finland i 2003. Etter meisterskapen drog han til den engelske  klubben Watford, men fekk ikkje arbeidsløyve i Storbritannia. Han drog til Noreg og Hønefoss i Adeccoligaen i 2006. Han var eit fast innslag på laget til Hønefoss til og med 2010-sesongen, då klubben spelte i Tippeligaen. Etter at Hønefoss rykte ned att til Adeccoligaen, skreiv Bangura under for Haugesund 29. november 2010, utan overgangssum.

Bangura debuterte for A-landslaget til Sierra Leone 3. september 2006 i ein kvalifiseringskamp til Afrikameisterskapen mot Togo. Han var fast på laget under Sierra Leone sine kvalifiseringskampar til fotball-VM i 2010.

## Kjelder
**Denne artikkelen begynte med ei omsetjing frå [[:en:Umaru Bangura|engelsk Wikipedia]] 19. april 2011.*

## Fotnotar
Rune Skarsfjord

**Rune Skarsfjord** () er ein norsk fotballspelar og -trenar frå Narvik. For tida jobbar han som hovudtrenar for SK Brann.

## Karriere

Rune Skarsfjord er son av fotballtrenaren Terje Skarsfjord. Som fotballspelar spelte Rune Skarsfjord for ei rekkje ulike lag, deriblant Fotballklubben Mjølner i Narvik, Tromsdalen Fotball, Moss Fotballklubb og FC Lyn Oslo. I tillegg har han vore assistenttrenar for Rosenborg og hovudtrenar for Fotballklubben Haugesund før han kom til SK Brann.

Då Steinar Nilsen overtok som hovudtrenar for Brann etter Mons Ivar Mjelde i 2008, tok han Rune Skarsfjord med seg som assistenttrenar. Dei jobba saman fram til mai 2010, då Nilsen trekte seg. Skarsfjord vart då forfremja til midlertidig hovudtrenar. 1. november same året vart han annonsert som permanent hovudtrenar. Han har signert ein treårskontrakt med klubben som varer ut 2013. Noverande assistenttrenar er Patrik Hansson.

## Kjelder


**Denne artikkelen bygger på «[[:no:Rune Skarsfjord|Rune Skarsfjord]]» frå ,  den 18. april 2011.*  
 

## Bakgrunnsstoff

* Profil på Brann.no 
* Profil på LynHistorie.com
Falling in Love Again (Can't Help It)

**«Falling in Love Again (Can't Help It)»** er det engelske namnet på ein tysk song frå 1930, komponert av Friedrich Hollaender som *Ich bin von Kopf bis Fuß auf Liebe eingestellt*. Songen vart opphavleg framført i filmen *[[Der Blaue Engel]]* av Marlene Dietrich, som òg spelte den mest kjende engelske versjonen av songen. Den engelske teksten var skriven av Sammy Lerner, men er på ingen måte ein direkte omsetjing av originalen. 

## Andre versjonar

### The Beatles-versjonen
«Falling in Love Again» vart spelt på konsert av The Beatles i 1962 då dei heldt til i Hamburg. Den einaste innspelinga finst på albumet *The Beatles, Live at the Star Club, in Hamburg, 1962*, med Paul McCartney på solovokal. The Beatles hadde oppdatert melodien til rock-'n'-roll-stil med endringar i teksten.

### Kevin Ayers-versjonen
«Falling in Love Again» var den siste utgjevinga til Kevin Ayers på Island Records, gjeven ut som singel. B-sida «Everyone Knows the Song», var skriven av Ayers. Etter han gav ut denne singelen signerte Ayers til Harvest Records og begge songane kom ut på albumet *[[Yes We Have No Mañanas (So Get Your Mañanas Today)]]* frå 1976. 

## Andre versjonar
* The Adicts under namnet ADX. 
* Christina Aguilera i 2010 for filmen The Spirit

Andre artistar som har spelt inn songen er mellom andre Comedian Harmonists (på tysk som «Wir sind von Kopf bis Fuß auf Liebe eingestellt», kring 1930); Zarah Leander (1931, på svensk); Billie Holiday (1940); Doris Day (1961); Sammy Davis, Jr. (1962); The Beatles (1962, på The Star Club, finst på albumet First Live Recordings); Nina Simone (1966); Claudine Longet (1968); The Techno Twins (1981); Klaus Nomi (1982); William S. Burroughs (1990, på tysk); Marienne Faithfull (1997); Bryan Ferry (1999); The Puppini Sisters (2006); Michael Lutzeier (2008) og Theo Bleckmann (2008). 

Madonna song eit par linjer av songen under The Girlie Show Tour i 1993. Han vart òg sungen av Lieutenant Gruber i ein episode av situasjonskomedien *[['Allo 'Allo!]]*. 

Linda Ronstadt spelte inn songen med Nelson Riddle for albumet Lush Life (1984)

## Kjelder

**Denne artikkelen bygger på «[[:en:Falling in Love Again (Can&#39;t Help It)|Falling in Love Again (Can&#39;t Help It)]]» frå ,  den 18. april 2011.* 
*** oppgav desse kjeldene:*
Love Me or Leave Me

«**Love Me or Leave Me**» er ein amerikansk populære song frå 1920-åra.

Musikken var skriven av Walter Donaldson og teksten av Gus Kahn. Songen vart introdusert av Broadway-skodespelet, *[[Whoopee!]],* som opna i desember 1928. Ruth Etting si framføring av songen var så populær at ho måtte synge songen i skodespelet *Simple Simon,* som opna i februar 
**Denne artikkelen bygger på «[[:en:Love Me or Leave Me (song)|Love Me or Leave Me (song)]]» frå ,  den 18. april 2011.* 
*** oppgav desse kjeldene: <references />*
Slave to Love

«**Slave to Love**» er ein song av Bryan Ferry. Det var den første singelen den tidlegare Roxy Music-songaren gav ut i 1985 frå albumet *[[Boys and Girls]]*, og ein av dei mest populære solosongane hans. Singelen kom ut 28. april 1985 og låg ni veker på singellista i Storbritannia, der han nådde tiandeplassen. I Noreg nådde singelen femteplassen på VG-lista og låg seks veker på lista. B-sida til singelen var instrumentalen «Valentine». Det vart òg gjeven ut ein 12" miks av singelen. 

Over to månader seinare framførte han songen på Live Aid på Wembley Stadium i London.

Med på songen er Neil Hubbard og Keith Scott på sologitar, Dire Straits-medlemmet Guy Fletcher på klaverinstrument, Omar Hakim på trommer og Tony Levin på bassgitar.

## Musikkvideo
Ein musikkvideo vart regissert av Jean-Baptiste Mondino med den svenske modellen Christine Bergström, den franske modellen Laurence Treil, den nederlandske modellen Marpessa Hennink, Jillian King, Fabrice Langlade, Olivier Poivre og Richard Teophile. 

## Innhald

### 7"
# «Slave to Love»
# «Valentine» (Instrumental)

### 12"-singel: E.G. Records / FERRx 1 881873-1
# «Slave to Love» (Special 12" Re-Mix) – 5:56
# «Slave to Love» (Instrumental) – 4:23
# «Valentine» (Instrumental) – 4:00

## Salslister

## Andre versjonar
Andre artistar som har spelt inn songen er mellom andre Tony Hadley, Willy DeVille, Elan Atias, Jimmy Scott, Martha Wainwright og Dan Kelly og Róisín Murphy

## Kjelder

**Denne artikkelen bygger på «[[:en:Slave to Love|Slave to Love]]» frå ,  den 23. juli 2021.* 
*** oppgav desse kjeldene:*

## Bakgrunnsstoff
*
Oddvar Hansen

**Oddvar Hansen** () var ein norsk fotballspelar og trenar for SK Brann.

Hansen voks opp i Bergen, og tok til å spela for SK Brann i 1940. Han vart verande hjå Brann i heile karrieren sin, og fekk til saman 238 kampar for klubben. I 1948 spelte han sin fyrste landskamp, og han var med på landslaget heilt til 1954. Mellom anna spelte han under Sommar-OL 1952.

Hansen overtok som trenar for Brann i 1955 etter George Ainsley. Han trente laget i tre periodar: 1955-57, 1960-63 og 1965-68. Frå 1960 - 63 leidde han klubben til seriegull både i Hovudserien 1962 samt gull i 1. divisjon herrefotball 1963. I tillegg sat Hansen i fleire periodar i styret til Brann.

Hansen vart også noregsmeister i bordtennis i 1947.

## Kjelder


**Denne artikkelen bygger på «[[:no:Oddvar Hansen|Oddvar Hansen]]» frå ,  den 18. april 2011.*  
 

## Bakgrunnsstoff
* Brann.no, 01.04.11: Oddvar Hansen er gått bort. 
* Bt.no, 01.04.11: Brann-legenden Oddvar Hansen er gått bort.
Talet 700

**Talet 700 (sju hundre)** er eit naturleg tal som kjem etter  og før . 
Det er eit partal og er summen av fire primtal etter kvarandre (167 + 173 + 179 + 181). Det er eit Harshad-tal.

## Kjelder

**Denne artikkelen bygger på «[[:en:700 (number)|700 (number)]]» frå ,  den 9. februar 2021.*
Leet

**Leet** (eller "1337"), òg kjent som **eleet** eller **leetspeak**, er eit alternativt alfabet for engelsk som i hovudsak blir brukt på Internett. Det bruker forskjellige kombinasjonar av ASCII symbol for å erstatte bokstavar frå det latinske alfabetet. Ordet *leet* kan til dømes skrivast som *1337* og *l33t*; *eleet* som *31337* eller *3l33t*. Eit meir kompleks døme er ordet *datamaskin* som kunne blitt til dømes *d474m45k1n* eller *∂@7@m@5k!~*.

## Kjelder
Ahnighito

**Ahnighito** er den nest største kjende meteorsteinen på jorda. Han veg kring 31 tonn og vart funnen av polarforskaren Robert E. Peary nær Kapp York på Grønland og ført til New York i 1897.

I fleire hundreår nytta inuittane som budde i nærleiken denne meteorsteinen og andre meteor frå same nedslaget som jernkjelder til reiskapar og harpunar. 

## Kjelder

**Denne artikkelen bygger på «[[:en:Cape York meteorite|Cape York meteorite]]» frå ,  den 19. april 2011.*
Zinnwalditt

**Zinnwaldite** er eit glimmermineral som kan opptre i forskjellige fargar. Det inneheld litium og jern. Ein finn mineralet i tinnsteinsgangar og i greisenbergartar. Den kjemiske formelen er KLiFeAl(AlSi3)O10(OH,F)2

Det vart først skildra i 1845 i Zinnwald/Cinovec på grensa mellom Tyskland og Tsjekkia.

I Noreg finn ein mineralet ved Tørdal i Telemark, der det opptrer saman med lepidolitt i granittpegmatittar.

## Kjelder

**Denne artikkelen bygger på «[[:en:Zinnwaldite|Zinnwaldite]]» frå ,  den 19. april 2011.* 
*** oppgav desse kjeldene:*
Aikinitt

**Aikinitt** er eit svovelmineral med den kjemiske formelen PbCuBiS3

Aikinitt vart opphavleg funne i 1843 i Berjozovskojeavleiringa i Uralfjella. Det er kalla opp etter Arthur Aikin (1773-1854), ein engelsk geolog. I Noreg er det funne ved Konnerudkollen ved Drammen.

## Kjelder

**Delar av denne artikkelen bygger på «[[:en:Aikinite|Aikinite]]» frå ,  den 19. april 2011.*  
 

## Bakgrunnsstoff
Akeritt

**Akeritt** er ein vulkansk djupbergart som består av feltspat (plagioklas og ortoklas), biotitt, hornblende, augitt og kvarts (syenittisk til monzonittisk samansetnad).

Det finst fleire forskjellige typar i Oslofeltet der han størkna frå djupe smeltemassar under permtida. Bergarten er kalla opp etter Aker. 

## Kjelder
Akanthitt

**Akanthitt** er ein sølverts som mellom anna er kjend frå Kongsberg. Den kjemiske formelen er Ag<sub>2</sub>S. Mineralet er monoklint. 

## Galleri

Acanthite - Chispas Mine, Arizpe, Sonora, Mexico.jpg|Akanthitt frå Chispas-gruva i Arizpe i Sonora i Mexico. 
Acanthite-180757.jpg|Klassisk akanthitt-eksempel frå Rayas-gruva  i Guanajuato i Mexico.


## Sjå òg
*Sølvglans

## Kjelder
Yukonitt

**Yukonitt** er eit brunt sekundærmineral som vert danna når arsenhaldige ertsar forvitrar. Det er eit vasshaldig kalsium-jernarsenat med dårleg krystallinitet. 

I Noreg har opptrer det saman med pitticitt i Kolsvika gullførekomst i Bindalen. Det er òg påvist frå ein arsenopyrittførekomst i Nedre Eiker.

## Kjelder
Yttrotantalitt-(Y)

**Yttrotantalitt-(Y)** er eit svart, radioaktivt mineral som hovudsakleg er eit oksid av tantal og yttrium. Det opptrer i metamikt tilstand, og er eit sjeldant mineral som finst i ein del granittpegmatittar i Sør-Noreg. Samarskitt er eit mineral som er i slekt med yttrotantalitt og som inneheld meir niob i staden for tantal.
Namnet «yttrotantalitt» er sett saman av «yttrium» og «tantalitt».

Mineralet finst mellom anna ved Ytterby på Resarö i Vaxholm i Sverige.

## Kjelder
Aker-trinnet

**Aker-trinnet** er ein tidsperiode då det vart danna ein markert israndrygg som vart til under ein mellombels stans under tilbaketrekkinga av innlandsisen i området kring Oslofjorden ved slutten av den siste istida. Iskanten låg den gong like nord for det noverande byområdet i Oslo og store massar av usortert morene, sand og grus vart avleira i havet framom iskanten, som rykte litt fram og tilbake nokre gonger under dette trinnet. 

Perioden varte frå kring 11&nbsp;700 til 11&nbsp;200 år sidan då havflata stod kring 220 meter høgare enn i dag. Avleiringane under Aker-trinnet dannar ryggar som demmer opp Maridalsvannet, Sognsvann og Bogstadvannet. Leira som blei avsett i havet føre iskanten vert kalla *Yngre arcaleire*. I rekkja av israndlinjer som markerer tilbaketrekkinga av innlandsisen frå Ytre Oslofjord til Mjøsa, ligg Aker-trinnet som det eldre Ås–Skitrinnet og det yngre Romerikstrinnet.

## Kjelder
Francolinus

***Francolinus*** er ei biologisk slekt som samlar tre medlemmar i fasanfamilien (Phasianidae). Desse artane har ei naturleg utbreiing i Asia, ein art finst òg ved austlege Middelhavet.

## Skildring
*Francolinus* har ei kroppslengd på ca. 31 til 36 cm i kroppslengd, spreidd frå Sør-Tyrkia og Kypros i vest til sørlege Kina i aust. Alle tre artar syner kjønnsdimorfisme i fjørdrakt der hannfuglar er meir kontrastfulle og dessutan har meir kroppsmasse. Dei er standfuglar og altetarar, tar særleg vegetabilsk føde som frø, skot og bær, og insekt.

## Galleri

Francolinus pintadeanus phayrei imported from iNaturalist photo 107583030 on 5 March 2024 (cropped).jpg|Perlefrankolin, *F. pintadeanus*
A Painted Francolin Calling for its Partner (50290665406).jpg|Hindufrankolin, *F. pictus*
Black Francolin (27764995243).jpg|Halsbandfrankolin, *F. francolinus*


## Artsoversyn
Medlemmar av *Francolinus* i rekkjefølgje etter AviList v2025: med norske namn etter *Norske navn på verdens fugler*:

;Slekt *[[Francolinus]]*
* Perlefrankolin, *Francolinus pintadeanus*, Chinese Francolin, (Scopoli, GA, 1786), (LC)
:Frå austlegaste India over Søraust-Asia til sørlege Kina.

* Hindufrankolin, *Francolinus pictus*, Painted Francolin, (Jardine, W; Selby, PJ, 1828), (LC)
:Urbreidd over store delar av India, ein underart lever i søraustre Sri Lanka.

* Halsbandfrankolin, *Francolinus francolinus*, Black Francolin, (Linnaeus, C, 1766), (LC)
:Frå Sør-Tyrkia nær Middelhavet, austover gjennom Irak, nordlege indiske subkontinent inn i vestlege Myanmar, finst òg ved Kaspiahavet.

## Kjelder

* *Denne artikkelen bygger på «[[:en:Francolinus|Francolinus]]» frå , den 17. februar 2026*

;Referansar

## Bakgrunnsstoff
Akkumulasjon i geologi

**Akkumulasjon** er ein geologisk term for avleiring av materiale som er frakta av elvar, havstraumar, isbrear, vind eller bølgjer. 

## Kjelder
Yttrofluoritt

**Yttrofluoritt** er eit yttriumhaldig varietet av mineralet fluoritt, (Ca,Y)F2–3. 

Det er særleg kjend frå Hundholmen i Tysfjord. Det vart skildra av Th. Vogt i 1911. Det er òg kjend ceriumrike varietetar av fluoritt.

## Kjelder
Akkumulasjonsterrasse

**Akkumulasjonsterrasse** er ein geologisk terrasse som er danna ved avleiring av lausmateriale. Det motsette er erosjonsterrasse.

## Kjelder
Yttrialitt-(Y)

**Yttrialitt-(Y)** er eit sjeldant yttrium-thorium-sorosilikatmineral med same kjemiske samansetnad som keiviitt-(Y) (Y,Th)2Si2O7. Det opptrer alltid i metamikt tilstand og er sterkt radioaktivt på grunn av thoriuminnhaldet. 

Det vart først skildra i 1889 i Texas. I Noreg kjenner ein mineralet frå granittpegmatitt i Iveland.

## Kjelder
Akmitt

**Akmitt** (av gresk ‘topp, høgdepunkt’) er eit brunt mineral i pyroksengruppa og ein varietet av ægirin.

Mineralet vart først funne i Rundemyrførekomsten i Eiker og skildra av P. Strøm og J. Berzelius i 1821. Akmitt blei formelt diskreditert som eit formelt mineralnamn (*species*) i 1988, då ein slo fast at ægirin skulle vera nemninga for minderal med endeleddet NaFe3+Si206.

## Kjelder

## Bakgrunnsstoff
*Aegirine (Akmite) i Mineralienatlas - Fossilienatlas
Yoldialeire

**Yoldialeire** eller **portlandialeire** er leire som vart avsett føre iskanten då han stod utanfor og ved Raet og andre israndlinjer frå same tid (kring 12&nbsp;800 til 11&nbsp;500 år sidan). Namnet kjem av ishavsmuslingen *Yoldia arctica* (*Portlandia arctica*). Ei anna istidsleire har òg vorte kalla yoldialeire. Denne er kalla opp etter *Yoldia lenticulata*.

## Kjelder
Aksessorisk i mineralogi

**Aksessorisk** er eit omgrep i mineralogi om mineral som opptrer i relativt små mengder i ein bergart. Desse betyr ikkje noko for karakteren til bergarten. 

## Kjelder
Shocked av Kylie Minogue

«**Shocked**» er ein dansepopsong skriven av Stock Aitken Waterman for det tredje studioalbumet til Kylie Minogue, *[[Rhythm of Love]]* (1990). Han fekk ei positiv mottaking frå kritikarar. 

Songen kom ut som den fjerde og siste singelen i løpet av våren 1991 og vart ein europeisk hit, med ein topp på nummer seks i Storbritannia, og nummer to i Irland. I Australia nådde songen sjuandeplassen på lista.

## Format og sporliste
;Australsk og britisk CD
# "Shocked" (DNA Mix) – 3:10
# "Shocked" (DNA 12" Mix) – 6:20
# "Shocked" (Harding/Curnow Mix) – 7:31

;Australsk og britisk 7" singel
# "Shocked" (DNA Mix) – 3:10
# "Shocked" (Harding/Curnow 7" Mix) – 3:18

;Australsk og britisk 12" singel
# "Shocked" (DNA 12" Mix) – 6:20
# "Shocked" (Harding/Curnow Mix) – 7:31

## Kjelder

* *Denne artikkelen bygger på «[[:nb:Shocked|Shocked]]» frå , den 19. april 2011.*

## Bakgrunnsstoff
*''Shocked'' på Allmusic
Turn It into Love

«**Turn It into Love**» er ein song av Kylie Minogue frå debutalbumet *[[Kylie av Kylie Minogue|Kylie]]*. Singelen kom ut i desember 1988 som den sjette og siste singelen frå albumet. Songen vart skriven av Stock Aitken Waterman. 

## Informasjon
Songen vart utgjeven som singel utelukkande i Japan i 1988, som den sjette singelen frå albumet. Han gjekk rett inn på førsteplass på den japanske internasjonale hitlista, og blei verande i fleire veker. Det vart den tredje singelen hennar på rad til å nå førsteplassen i Japan.

## Sporliste
#«Turn It into Love» – 3:35
#«Made in Heaven» – 3:24

## Kjelder

* *Denne artikkelen bygger på «[[:nb:Turn It into Love|Turn It into Love]]» frå , den 19. april 2011.*

## Bakgrunnsstoff
*''Turn It into Love'' på Allmusic
Ingvill Måkestad Bovim

**Ingvill Måkestad Bovim** () er ein norsk friidrettsutøvar frå Odda.

Ingvill Måkestad representerte fyrst IL Korlevoll i Odda fram til 2007 då ho meldte overgang til Idrettsklubben Tjalve i Oslo. I 2010 bytte ho lag til IL Gular i Bergen. Ho er utdanna ernæringsfysiolog, og er gift med Frode Bovim.

Ingvill Måkestad Bovim har noregsrekorden for 800 m for kvinner. Den blei sett 1. september 2010 i Zagreb, og er på 1.59,82. I juli 2010 sette ho ny personleg rekord på 1500 m i Paris. Ho sprang på 4.04,22, og det gjer henne til den nest-raskaste norske 1500 m-løparen, bak Grete Waitz. Ho deltok også på EM i friidrett 2010 i Barcelona den sommaren.

I november 2010 vart ho tildelt prisen som årets kvinnelege utøvar av skipinga Friidrettens Venner. Ingvill Måkestad Bovim har også gjeve ut boka *Spis Smart – en kokebok for unge idrettsutøvere*.

Ingvill Måkestad Bovim vart vald ut til OL-troppen til sommar-OL 2012 i London. Ho var i svært god form, men måtte trekkja seg den 5. august på grunn av ein alvorleg akillesskade.

## Kjelder

**Denne artikkelen bygger på «[[:no:Ingvill Måkestad Bovim|Ingvill Måkestad Bovim]]» frå ,  den 19. april 2011.*  
 

### Fotnotar

## Bakgrunnsstoff

* Bloggen til Ingvill Måkestad Bovim
Nyengets mek. verksted

**Nyengets mek. verksted AS**, ved Levanger, er ein mekanisk verkstad som driv med påbygg til lastebilar. Dei leverer mellom anna tømmerkraner og påbygg til tømmerbilar, tipp, bakløft, krokløft og så vidare. 

## Soge
Nyengets var tidleg ute med produksjon av mekanisk tipp til lastebilar, som dei hadde teke ut patent på . Dei hadde òg patent på ein baklukemekanisme for grusbilar. 

## Kjelder

## Bakgrunnsstoff
* ''Nyengets mek. verksted AS''
Lollywood

**Lollywood** (urdu: لالیوڈ) refererer til den pakistanske filmindustrien basert i byen Lahore. Navmet er eit teleskopord av Lahore og Hollywood.

Det produseres årleg over 25 filmer der.

## Kjelde

**Denne artikkelen bygger på «[[:nb:Lollywood|Lollywood]]» frå ,  den 21. april 2011.*
Hollywood Walk of Fame

**Hollywood Walk of Fame** er fortaua langs gatene Hollywood Boulevard og Vine Street i Hollywood, skipa i 1958.

Fortauet er lagt med kvadratiske svarte brusteinar med rosa stjerner på. Stjernene fungerer som utmerkingar innan ulike underhaldningsbransjer. På kvar stjerne står namnet på personen som har blitt heidra og eit symbol som viser innan kva for bransje utmerkinga gjeld. Det finst fem ulike symbol:

* Filmkamera for filmbransjen
* Fjernsynsapparat for fjernsynsbransjen
* Grammofonplate for musikkbransjen
* Radiomikrofon for radiobransjen
* Komedie-/tragediemaske for levande teater

Det finst i dag ca. 2 333 stjerner på Hollywood Walk of Fame. Den fyrste som fekk namnet på ein stjerne var skodespelaren Joanne Woodward, 9. februar 1960.

193 personar har fått meir enn éi stjerne, og ein person, Gene Autry, har fått heile fem stjerner, éi i kvar kategori. Fleire fiktive figurar har blitt heidra med ei stjerne; Mikke Mus, Hakke Hakkespett, Ole Brumm, Donald Duck, Snurre Sprett, Frosken Kermit, Hunden Lassie, C-3PO frå Star Wars, The Rugrats (*Snørrunger* på norsk), Simpsons og Snøkvit.

Kirsten Flagstad og Sonja Henie er dei einaste frå Noreg som har fått éi stjerne.

## Kjelder

**Denne artikkelen bygger på «[[:nb:Hollywood Walk of Fame|Hollywood Walk of Fame]]» frå ,  den 21. april 2011.*  


Fil:Walk Leistungen am Camera.jpg|Filmkamera
Fil:Walk Leistungen im Fernsehen.jpg|Fjernsynsapparat
Fil:Walk musikalische Leistungen.jpg|Grammofonplate
Fil:Walk Leistungen im Radio.jpg|Radiomikrofon
Fil:Walk Leistungen am Theater.jpg|Komedie-/tragediemaske
Hollywood Boulevard

**Hollywood Boulevard** (tidlegare: *Prospect Avenue*) er ei berømt gate i Hollywood, no ein del av Los Angeles, i California.

Gata byrjar ved Sunset Boulevard i aust og går vest til Sunset Plaza Drive. Ho passerer Little Armenia og Thai Town. Frå 1887 til 1910 hadde gata namnet «Prospect Avenue». Etter at Hollywood vart ein del av Los Angeles, bytta gata namn til Hollywood Boulevard.

## Hendingar

Gata er årleg åstad for eit juleopptog, Hollywood Christmas Parade, på sundagen etter Thanksgiving. I 1946 var Gene Autry med i opptodget og høyrde tilskodarar ropa «Here comes Santa Claus, here comes Santa Claus!». Dette inspirert han til å skriva den kjende songen «Here Comes Santa Claus» saman med Oakley Haldeman.  

I 1958 blei Hollywood Walk of Fame skapt her for å æra viktige personar i underhaldningsindustrien. Gylne stjerner nedfelde i fortauet går frå Gower Street til La Brea Avenue, og fortset tre kvartal inn i Vine Street.

## Kjende attraksjonar
* Bob Hope Square
* Grauman's Chinese Theatre
* Grauman's Egyptian Theatre
* Capitol Tower
* El Capitan Theatre
* Frederick's of Hollywood
* Hollywood and Highland
* Hollywood Roosevelt Hotel
* Hollywood Walk of Fame
* Hollywood Wax Museum
* Janes House
* Kodak Theatre
* Masonic Temple
* Musso & Frank Grill
* Pantages Theatre
* Pig 'N Whistle
* Ripley's Believe It Or Not! Odditorium

## Kjelder

* *Denne artikkelen bygger på «[[:nb:Hollywood Boulevard|Hollywood Boulevard]]» frå , den 21. april 2011.* 
**Delar av denne artikkelen bygger på «[[:en:Hollywood Boulevard|Hollywood Boulevard]]» frå ,  den 22. september 2014.*
RS «Sørlandsskøyta»

**RS 58 «Sørlandsskøyta»** var ei redningsskøyte bygd for Redningsselskapet i 1956. Ho var den første redningsskøya bygd i stål. Ho vart konstruert av Richard G. Furuholmen og bygd ved Trosvik Verksted i Brevik. Liksom RS «Oslokjøpmannen» var «Sørlandsskøyta» bygd til utrykkningsfartøy. «Sørlandsskøyta» var noko større enn Oslokjøpmannen. Ho fekk same type motor, ein 95 hk Alfa diesel. Farten var 8 knop.

«Sørlandsskøyta» fekk dette namnet fordi byggesummen, Kr 225000, vart innsamla på Sørlandet. Ho var for det meste stasjonert på Flekkerøya. 

Etter å ha vore øvingsfartøy for Redningsselskapet nokre år, vart ho seld i 1988. Ho hadde då redda 8 personar frå ein sikker daude, og berga eller assistert 123 fartøy.

## Kjelder
* Bjørn Foss: *Fra seil til vannjet. Historien om redningsskøytene* Norsk Maritimt Forlag 2002
RS «Osloskøyta»

**RS 50 «Osloskøyta»** var ei redningsskøyte bygd for Redningsselskapet i 1940. Ho vart konstruert av Bjarne Aas og bygd av Knut Christensen & Co i Risør. Med sine 19 meter var ho den største av Aas-skøytene. Byggesummen, kr 125000, vart innsamla i Oslo, noko som syner att i namnet. 

I mai 1948 redda «Osloskøyta» mannskapet på 8 frå det flytande trandamperiet «Trana» ved hamna i Berlevåg. Mannskapet på redningsskøyta, Bertel Afset, Karl Knudsen, Olaf E.Afset og Edmund Steira, mottok Kongens fortenestmedalje i gull for denne redninga. Dei fekk og Emile Robins belønning for 1948. Det gjorde dei og for 1950.

Mannskapet på «Osloskøyta» vart, som mannskapet på 6 andre redningsskøyter, tildelt Deltakarmedaljen etter andre verdskrigen for flyktningetransport til Sverige.

I 1965 fekk «Osloskøyta» lekasje i krapp sjø på Hustadvika. Ved slippsetting synte det seg at ho var i så dårleg stand at det ikkje lønte seg å reparere. I 1966 vart ho seld til private.

## Kjelder
* Bjørn Foss: *Fra seil til vannjet. Historien om redningsskøytene* Norsk Maritimt Forlag 2002
Xenotim-(Y)

**Xenotim-(Y)**, tidlegare kalla *ytterspat*, er eit brunt til raudbrunt mineral og består vesentleg av yttriumfosfat, YPO4. Det krystalliserer seg tetragonalt og er isomorft med zirkon. Ein finn særleg mineralet på granittpegmatittar

I Noreg finn ein mellom anna mineralet i Østfold, ved Arendal og i Iveland og Evje. 

## Sjå òg
*Monazitt

## Bakgrunnsstoff

## Kjelder
You Do Something to Me

«**You Do Something to Me**» er ein song skriven av Cole Porter. Han er kjend som den første songen Porter først skreiv for musikalen *[[Fifty Million Frenchmen]]* (1929). I den originale produksjonen vart songen framført av Genevieve Tobin og William Gaxton, i rollene som Looloo Carroll og Peter Forbes.

Songen har vorte omforma og innspelt på ny mange gonger, mellom anna av Howard McGillen og Susan Powell i 1991. Songen består av to vers og to refreng. Songen er skildra som ein forgjengar til «Let's Do It, Let's Fall In Love», den første populære songen til Porter. Songen er spelt inn av artistar som Mario Lanza, Frank Sinatra, Marlene Dietrich og Sinéad O'Connor. Ella Fitzgerald spelte inn songen på begge *Cole Porter Songbook*-albuma hennar. Bing Crosby spelte inn ein versjon for radio som finst på albumet *Bing Crosby CBS Radio Recordings 1954-56*.

## Bakgrunnsstoff
* ''Fifty Million Frenchmen'' at Internet Broadway Database
Just One of Those Things

**«Just One of Those Things»** er ein song skriven av Cole Porter for musikalen *[[Jubilee]]* i 1935. 

Songen vart seinare framført i Doris Day-filmane *[[Lullaby of Broadway]]* (1951) og *[[filmen Young at Heart (1954)|Young at Heart]]* (1954).

## Påverknad på popkulturen
Songen har vorte ein standard i American Songbook og det er gjort mange innspelingar av songen. Av artistane som har spelt inn songen finn ein Ella Fitzgerald, Louis Armstrong, Billie Holiday, Sarah Vaughan, Bing Crosby, Doris Day, Lena Horne, Frank Sinatra, Mel Torme, Louis Prima, Diana Krall, John Barrowman, Lionel Hampton, Claude Bolling, Oscar Peterson, Sidney Bechet, Nellie McKay,  Erin McKeown, Joan Morris, Jamie Cullum go The Pogues med Kirsty MacColl. Nat King Cole spelte han inn som tittelsporet i 1957 på albumet hans *[[Just One Of Those Things av Nat King Cole|Just One Of Those Things]]*. Peggy Lee spelte inn ein stilmessig arrangert versjon som nådde toppen av lista i 1950-åra. Maurice Chevalier tok med songen i ein Cole Porter-medley på farvellalbumet hans, som kom ut på 80-årsdagen hans. Shirley Bassey spelte inn songen i 1963 for EPen *In Other Words...*.

Den siste episoden av *[[M*A*S*H]]* henta namnet sitt frå ei linje i songen, «Goodbye, Farewell and Amen». 

## Kjelder

**Denne artikkelen bygger på «[[:en:Just One of Those Things|Just One of Those Things]]» frå ,  den 21. april 2011.* 
*** oppgav desse kjeldene:*
September Song

«**September Song**» er ein amerikansk tradisjonell pop- og jazzstandard komponert av Kurt Weill, med tekst av Maxwell Anderson, introdusert av Walter Huston i Broadway-musikalen *[[Knickerbocker Holiday]]* i 1938. Han har sidan vorte spelt inn av mange artistar. I 1950 vart han òg nytta i filmen *[[September Affair]]* i 1950, og som kjenningsmelodien i TV-serien *[[May to December]]* (henta frå opningslinja i songen). 

## Opphav

Songen kom til etter at Walter Huston ønskte å synge ein song solo i *[[Knickerbocker Holiday]]* om han skulle spele rolla som den gamle diktatoren Peter Stuyvesant. Anderson og Weill skreiv songen spesifikt for den grove stemma til Huston. Musikalen vart berre middels populær og lukka i april 1939 etter seks månader, men songen vart raskt ein moderne standard. 

## Andre innspelingar

*September song* er spelt inn av mange artistar sidan 1940-åra. Dei mest kjende mannlege artistane er Ezio Pinza, Billy Eckstine, Nat King Cole, George Shearing, Jimmy Durante, Maurice Chevalier, Pat Boone, Matt Monro, Mel Tormé, Bing Crosby, Frank Sinatra, Dean Martin, Sammy Davis, Jr., James Brown, Willie Nelson, Andy Williams, Lou Reed, Ian McCulloch frå Echo & the Bunnymen (nådde 51. plass i Storbritannia i 1984), Jeff Lynne, Lindsey Buckingham, Bryan Ferry, Rod McKuen, Pascal Comelade, Jean Sablon (på fransk som «J’ai peur de l’automne»), Ronnie Drew frå The Dubliners, Pascal Comelade med Robert Wyatt og Jonny Fair. 

Av kvinnelege artistar finn ein Sarah Vaughan, Ella Fitzgerald, Eartha Kitt, Lotte Lenya, Jo Stafford, Patti Page, Anne Shelton, Eydie Gormé, Lena Horne, Julie Wilson, Elaine Paige, Rosemary Clooney, June Christy, Betty Buckley, Patricia Kaas og Masha Qrella.

Av grupper som har spelt inn songen finn ein Les Brown and his band, Stan Kenton, Billy Ward and His Dominoes, Dion and the Belmonts, The Platters, The Impressions (1964), The Young Gods, Peter, Paul & Mary, Come Shine og El Pino & the Volunteers.

Instrumentale versjonar av songen er gjort av George Melachrino, Django Reinhardt, Artie Shaw, Dave Brubeck, Errol Garner, Harry James, Liberace, Earl Bostic, Art Tatum, Mantovani, Sidney Bechet, Red Norvo, Charles Mingus og George Shearing, Roger Williams, Chet Baker , Art Pepper, Bireli Lagrene, Gary Burton, Thomas Dutronc, Jan Lundgren, Ignasi Terraza og David Grisman.

## Kjelder

**Denne artikkelen bygger på «[[:en:September Song|September Song]]» frå ,  den 21. april 2011.* 
*** oppgav desse kjeldene:*